何洛瑤

何洛瑤，藝名Sica，係一位香港女藝人、舞台劇演員、Cosplayer，亦係ViuTV《全民造星IV》嘅40強參賽者，而家係MakerVille合約藝人。

生平

入行之前 
何洛瑤中一嗰陣睇過《進擊的巨人》之後就鍾意咗動漫同日本文化，開始Cosplay唔同嘅動漫角色。何洛瑤亦由中三開始學結他，識得自彈自唱。畢業之後何考入香港浸會大學持續教育學院讀視覺藝術，之後喺女僕咖啡廳Maidoll Mirage度做侍應生。

參加《全民造星IV》
何洛瑤喺2021年參加咗ViuTV選秀節目《全民造星IV》 ，第一回合就擊敗咗人氣YouTuber劉展翹晉級而獲關注，之後喺B4組《妖女》表演中仆親但立刻當冇事而獲得評判嘅讚賞。不過因為賽制關係，俾導師梁祖堯選中，佢打到入40強後止步。根據後來嘅訪問，Sica話當日被Foul後喊住跟阿Wing𢯎撈。

出局後風波
Sica出局後，Telegram群擁躉洗版式鬧導師梁祖堯，亦有人指梁係公器私用。Sica做直播安撫群眾，並感謝阿祖同B team。喺事後訪問，Sica又話唔開心主要係因為擁躉用粗口鬧阿祖，並且睇到打冷震。

雖然Sica已經出局，但係人氣不跌反升。喺其後嘅20強記者會，縱然完全唔關佢事，仍有擁躉拉橫額到場聲援，人數甚至多過一啲20強參賽者。Sica亦成為《全民造星IV》中首個有應援巴士同應援燈箱嘅參賽者。喺《全民造星IV》決賽，Sica亦獲編特別坐位同埋更多AirTime，喺壓軸嘅《前傳》跳唱表現中，Sica都被安排做第一位出場嘅表演者。

雖然Sica已出局，但好多時到咗深夜都頻頻做直播，內容間中被傳媒報導。

加盟ViuTV 
雖然何洛瑤無緣加入女團，但佢喺2022年1月都俾ViuTV簽咗做藝人。因為同另外兩位《造星IV》出身嘅藝人許寶恆同葛綽瑤係同一個經理人Katie，班支持者鍾意叫佢哋三人做「YOLICA」。佢頭一次主持嘅節目係音樂節目《Chill Club推介》，之後慢慢多響唔同節目入面亮相。

因為公司架構重組，何洛瑤成為咗Makerville嘅藝人。佢喺Makerville發佈會更宣稱自己嘅興趣喺返工。佢都身體力行，例如《瘋火與膠七》發佈會早咗3個鐘返到公司。

於Markerville嘅發展 
縱然喺Telegram群組內經常被稱為Unsing，但係入咗Markerville之後何洛瑤喺唔同範疇都得到唔少新嘗試機會。例如響唔同節目以不同形象示人：女僕、毒男、女學生、Wednesday、包Si 大人、特級頂工、不良少女，而且不論喺節目嘅出場時間多少，＂SICA＂嘅名經常都會喺節目預告中出現。

此外何洛瑤又克服社恐，順利完成出道後第一個個人公開演出。此外何洛瑤都有嘗試作曲，並且喺《男女自然觀察學會》中話自己嘅目標係成為歌手。佢終於喺2023年7月31日派台咗第一首歌《天氣之女》。

人物 

做Cosplayer時曾經用藝名「卡死」開Facebook專頁，踏入2019年已經好少更新。喺2020年用何洛瑤 / sica 名義又開Facebook專頁，偶然都有fb限定貼文，但一般來講都係比較少更新。上次更新日子係2022年12月23日。
 喺參加《造星IV》前已經用私人帳戶加入Facebook群組《造星評議會》。因為喺《MM730 - 男女自然觀察學會》中講錯自己拍劇做拍戲，搞到有人喺群組入面出post恭喜佢，佢為咗澄明自爆咗佢嘅私人帳戶，及後刪除回覆。後來因為宣傳新歌再次用私人帳戶喺群組開post鼓勵大家睇佢新歌MV，得到好多正面回覆。
 曾經喺直播中話自己對Instagram排版有一份執著。Instagram相片通常以文青風格為主，也鍾意cover其他歌手嘅歌，其中《children song》同《重回布拉格》都俾原唱留言讚賞。
 喺主持節目時被許寶恆踢爆喜歡喺Instagram dm外國著名歌手Justin Bieber，可惜對方一直唔覆。節目出街後搞到大量人士dm佢Instagram帳戶，最後要出story投降，仲話「偶像行為，粉絲埋單。」鼓勵大家dm佢後援會帳號。響2023-08-16嘅Instagram直播入面自爆已經俾Justin Bieber 禁止佢send message，獲得ToNick 主音趙善恆入Live鼓勵。
 自稱有多年玩Telegram經驗。又鐘意研究不同功能，甚至教其他好友，例如點樣喺Voice Chat入面踢人。又經常喺Telegram群組提醒群內成員佢係可以BAM人，可惜喺一次Voice Chat中嘗試踢走應援組成員失敗並俾人笑係「傻B」。
 喺參加造星前已經有youtube channel但係冇片嘅。喺2022年2月出咗第一條片仲話俾Telegram群組粉絲知。粉絲即刻發現頻道入面有佢嘅私人歌單。 有善心粉絲即刻提醒後，何洛瑤即時收起咗，大家就嬲咗果個粉絲。2022年6月份某次Telegram Voice Chat後終於放咗自己近來喜歡嘅playlist上youtube channel。
 好鐘意喺Telegram群組講野後即刻刪走。試過有晚不斷發佈相喺Telegram群組但又不斷刪走，吸引咗大堆粉絲，又有大堆粉絲因錯過咗而感得可惜。
 好鐘意食野。曾經一路食野一路開深夜Telegram voice chat，俾人統計食咗5個麵，1塊pizza，1包家庭裝薯片同一個雪糕火鍋。喺《晚吹 - 有酒今晚吹》中，當強尼話佢好鐘意食野時，都承認自己好鐘意食野，仲話自己拍咩都得鼓勵揾佢拍飲食節目。節目中練美娟甚至要建議佢先放低佢口中嚿雞再繼續講野。喺《MM730 - 男女自然觀察學會》第25集入面，更加全程只顧食野，仲直接用口噬走win win 楊安妮手上嘅食物。不過何洛瑤都非常揀飲擇食，喺《MM730 - 男女自然觀察學會》 透露自己唔食菠蘿，醋，茄汁，西芹，芋頭，青瓜，三色豆和沙津醬。喺節目中第一次食榴槤都食得好辛苦。何洛瑤都自稱好食得辣，見到粉絲直播食野做慈善籌款，第二日都直播食勁辣杯面，但係要不停飲牛奶解辣，後來仲搞到要喺直播中途離場去厠所，又俾人懷疑佢去完厠所冇洗手，要直播後出Instagram story 解話。
 雖然唔係排第一位，但係都好鐘意周國賢。曾經響Instagram cover周國賢的《children song》，俾原唱留言讚賞後非常開心。不過同偶像嘅緣份就麻麻地。喺《MM730 - 男女自然觀察學會》透露自己響參加《全民造星IV》時，喺一次排練期間，因為遲咗2分鐘冇接阿祖嘅電話，錯失咗一次同偶像視像嘅機會，亦因為咁好嬲自己。後來周國賢被邀請做《MM730 - 粉絲福利署》嘅嘉賓，但係錄影果日要去自己粉絲搞嘅聚會，又錯失同偶像見面機會，只可以喺Telegram質問粉絲點樣賠償。
 雖然曾經喺telegram voice chat中答謝粉絲時居然唔識讀個「晉」字，又曾經將「beer」睇咗做「beef」，但係都有充滿文學修養嘅時候。例如喺《MINDLY.JOURNAL》六月訪問中分別用司馬遷《史記》中「不飛則已，一飛衝天；不鳴則已，一鳴驚人。」同李白《行路難》中「長風破浪會有時，直掛雲帆濟滄海。」勉勵葛綽瑤同許寶恆，又響Telegram群組鼓勵粉絲睇《論語》同《啟示錄》。佢對於英文串字都好執著，響Instagram直播入面話因為哩份執著，而唔係其他原因，叫大家唔好串錯P1x3L成員葉振弘「Marco」做「Macro」。

演出作品

電視節目主持 
2022年：《Chill Club推介》 
2022年：《MM730 - 男女自然觀察學會》
2022年：《瘋火與膠七》
2022年：《MM730 - 困獸鬥》
2022年：《波係咁踢》
2022年：《Fit馬偵察隊》
2023年：《日本，你真識食？》
2023年：《Chill Club 推介榜年度推介 22/23》
2023年：《全星暑假 - P1X3L 5G上台計劃》

電視節目演出 
2021年：《全民造星IV》 參賽者
2022年：《囝囝女女730》 第242集嘉賓
2022年：《MM730 - 娛論潮》 第3集嘉賓
2022年：《勁騎26》 第8集嘉賓
2022年：《爆谷一周》 第13集嘉賓
2022年：《晚吹 - 有酒今晚吹》 第105集嘉賓
2022年：《今餐有料到》 第289集嘉賓
2022年：《疫情亦情》 第8集聲音導航
2022年：《拆你個夢》 第10集 短劇客串
2022年：《尾二一屆口罩小姐選舉》口罩報導員
2022年：《姊妹們的國際市場》參加者
2022年：《ViuTV 2023》 「ViuTV妹豬Five」成員跳唱演出
2022年：《Dr. Any 毛》第4集嘉賓
2022年：《天生食材必有用》第6集嘉賓
2023年：《困獸鬥》第46-48集嘉賓
2023年：《究食狩獵王》第12集演出
2023年：《婚前試行為》第3-4集嘉賓
2023年：《One Day 約會實況》第4、6、7集嘉賓
2023年：《膠戰S3》第3集嘉賓
2023年：《Viu Chat》第3集嘉賓
2023年：《Chill Club》第188集新歌推介嘉賓

電影 
等上畫：《填詞撚》

電視劇 
2022年：《野人老師》 飾 陳思穎
2022年：《季前賽》 客串 不良少女 
2023年：《和解在後》 飾 高善雯
等播出：《飛黃騰達》飾 陳穎思(Yanny)

電視劇 
 2022年：《#她和她的戀愛小動作》 客串送外賣

電視節目(Now TV) 
 2022年：《STEM與睡眠魔法》

舞台劇 
 2021年：《通菜街喪屍戰》

網絡節目 
 2022年：《廣東歌2021唱歌馬拉松！無人記得前傳主題曲前奏？！》嘉賓
 2022年：《【估歌仔】強勢回歸‼️廣東歌大賽🇭🇰從台灣遠道以來的蒙面歌王🎶｜Kitling_ ft. 程人富 Rachel Creamy Sica Aiden Cynthia ✨》嘉賓
 2022年：《[JFFLIVE]床哥心事台 SICA降臨》嘉賓
 2022年：  2022-08-06 Kitling_ 雀斑妹 youtube channel 嘉賓
 2022年：  2022-08-19 好青年荼毒室 9up星期五 Live
 2022年：  2022-10-05 突發‼️Strayz Cafe の 開幕 📣ft.JFFT & SICA
 2022年：  2022-12-01~06 電競FF平行時空足球大賽
 2023年： 《[JFFLIVE]音樂擂台(FT. SICA)》嘉賓
 2023年： 《畢竟講出嚟令人害羞 ft. 天氣之女aka品味鑑賞員 sica》嘉賓

電台節目 

2023年：《叱咤樂壇》2023-07-31 首次以歌手身份做訪問嘉賓
 2023年：《Bad Girl佬》2023-08-01 明星撩秘史環節嘉賓

廣告 
 2022年：Topologie Dolomites 手機殼 
 2022年：LAKH supply 
 2022年：Sudio - T2 True Wireless Earphones 
 2022年：Uniqlo《咒術迴戰0》 UT系列 T Shirt 
 2022年：Adidas
 2022年：Kotex Comfort Soft 系列 
 2022年：Strict G 香港期間限定店 
 2022年：Gran Turismo 7 
 2022年：Food Panda 
 2022年：Seiko火影忍者手錶 廣告 
 2022年：Uniqlo《Final Fantasy》 UT系列 T Shirt 
 2022年：譚仔三哥
 2022年：EVOLCARE新推出的益生菌護膚系列
 2022年：WatsMask口罩
 2022年：NIVEA 止汗＋護膚系列
 2022年：Uniqlo《SPY x FAMILY》 UT系列 T Shirt 
 2022年：𝐋𝐔𝐗 𝐋𝐔𝐌𝐈𝐍𝐈𝐐𝐔𝐄 礦物白泥洗髮乳
 2022年：OLAY 青桃水＋全新青桃乳液
 2022年：Bioré UV Athlizm極防水防曬噴霧
 2022年：紅茶花伝™️ Craftea™️ 水果茶
 2022年：Bioré洗面膏
 2022年：HP Victus 16手提電腦
 2022年：AEON STYLE黃埔「夏祭り」
 2022年：人中之龍
2023年：L'Oréal PARiS 智美肌研究所
2023年：曼秀雷敦男士控油潔面系列

公開活動/演出 
2022年7月30日：「擁抱不完美」市集@廣東捌拾 CANTONYAMA 1/F
2022年11月6日：MaidollMirage 4th Anniversary 演出@Music Zone, Emax
2022年11月12日：PlayStation x 嘉禾院線《God of War Ragnarök》遊戲發售紀念活動@嘉禾院線the sky戲院
2022年12月18日：《明星生活ERROR Live Show 2022》演唱會 @九龍灣國際展貿中心 演唱會嘉賓

音樂作品

單曲

派台歌曲成績 

上榜中
 未能上榜
 沒有派往該台

語錄 

因為呢…就真係好好睇囉。姐係果個好睇呢..，佢係好好睇呀。姐佢係好睇到…真係好睇囉。而好睇到(笑)…
 Sleep is for the weak.
 原來有權力個人真係會飄嫁。
 大家好
 早晨
 再見
 我可以BAM人的
 其實呢，我都觀察咗好耐嫁啦。我都係哩個群組都大大話話都幾個月啦。我發現呢，大家呢，永遠淨係會同我講三句說話嘅姐。第一，「主席有冇靚相呀？」用各種嘅方法曲線問我攞靚相。第二，啊…「鐘意邊個女仔呀？你會唔會同邊個女仔講野呀？你食飯呀，係咪同緊邊個女仔食飯呀？係咪同緊小迪食飯呀？咪同緊Ivy食飯呀？係咪同緊Alice食飯呀？係咪同緊瑋翹食飯呀？咁廖哥呢？廖哥呢？」咁樣…啊…最後，最離譜嫁，「主席我生日呀，可唔可以同我講生日快樂呀？我尋日生日呀我聽日生日呀我後日生日呀我阿妹生日呀我阿婆生日我阿爺生日我阿嫲生日我阿爸生日我阿媽生日呀，可唔可以同佢講句生日快樂呀？」我地果個Mind呢…要Free…Think it differently嫁…我地…我地要有個宏觀嘅視野嫁，我地做生意呢，唔可以淨係離離…離離去去離離去去都係果D生日快樂呀，果D女仔呀，果D靚相。你地問問題可唔可以有冇D…商業少少，專業少少，深度少少問我。「你食緊綠茶雪糕喎，你對哩杯綠茶雪糕有D咩野睇法呀？哩杯綠茶雪糕對你有Ｄ咩野啓發？」咁樣先係嫁嘛。阿…我食雪糕你就問我，「嘩，雪糕呀！我諗起我個蛋糕呀，可唔可以同我講生日快樂？嘩，食雪糕呀！榛綦都好鐘意食雪糕呀，你會同佢食綠茶雪糕呀？榛子味雪糕呀？」唔得呀…我覺得我地…我地哩個群組需要改革一下。
 其實我基本上人生有八成時間都係一個賢良淑德嘅女孩子黎嘅

全民造星IV | Sica
 MakerVille - 何洛瑤

香港女歌手
全民造星IV參賽者‎
ViuTV女藝員